Was my eerste besoek aan Grahamstad, wat 'n pragtig historiese plek, sal weer moet gaan om al die mooi plekke te besoek. Die teerpaaie is natuurlik onrybaar, vol slaggate, die dame by die inligtingskantoor was baie negatief oor die klein dorpie en het dit net die heeltyd afgebreek en sleg gesê. Verder het ek die dorpie baie geniet.
Grahamstad self is een van die oorblywende dorpies in die Oos-Kaap wat die moeite werd is om te besoek. Mooi geboue, baie interessante winkeltjies en eetplekke en mooi omgewing. En die mooiste blyplekke slegs 'n klipgooi weg.
Grahamstad se strate is vuil en die paaie word nie in stand gehou nie. Die water is van so 'n aard dat jy dit nie kan/wil drink nie. Diere (donkies en beeste) loop rond in die middel van die dorp en eet uit oorvol publieke asblikke. Twee uit drie verkeersligte was buite werking.
Die verval van die dorp se infrastruktuur is nogal baie opsigtelik. Ook nie skoon nie. So 'n mooi omgewing, maar 'n eerste beeld van die dorp komplimenteer nie toerisme nie.